b'\n_START_ARTICLE_\nOpilio Rossi\n_START_PARAGRAPH_\nOpilio Rossi (14. toukokuuta 1910 New York \xe2\x80\x93 9. helmikuuta 2004 Rooma) oli katolisen kirkon pappi, joka toimi vuosina 1976\xe2\x80\x931984 paavillisen maallikkojen neuvoston puheenjohtajana. _NEWLINE_11. maaliskuuta 1933 pappisvihkimyksens\xc3\xa4 saaneesta Rossista tuli nuntius Ecuadoriin (1953), Chileen (1959) ja It\xc3\xa4valtaan (1961). H\xc3\xa4nest\xc3\xa4 tehtiin kardinaali vuonna 1976, ja h\xc3\xa4n oli kardinaaliprotodiakoni vuosina 1983\xe2\x80\x931987._NEWLINE_Rossi osallistui Vatikaanin toiseen kirkolliskokoukseen ja vuoden 1978 kahteen konklaaviin. H\xc3\xa4n yleni vuonna 1987 kardinaalidiakonista kardinaalipapiksi. H\xc3\xa4n kuoli 93-vuotiaana.'